Ajuntament de ...
ORDENANÇA FISCAL NÚM. 28 a (QUOTA ÚNICA)
TAXES PER LA PRESTACIÓ DEL SERVEI DE GESTIÓ DE RESIDUS MUNICIPALS 
Article 1.- Fonament i naturalesa.

A l’empara del previst als articles 57 i 20.4.s) del text refós de la Llei reguladora de les hisendes locals aprovat per Reial decret legislatiu 2/2004, de 5 de març (TRLRHL), de conformitat amb el que disposen els articles 15 a 19 d’aquest text legal i la Llei 7/2022, de 8 d'abril, de residus i sòls contaminats per a una economia circular, l’Ajuntament estableix les taxes pels serveis de recollida, transport i tractament dels residus municipals, que es regiran per la present Ordenança.
Amb aquesta regulació es dona compliment a l’exigència legal d’establir unes taxes específiques, diferenciades i no deficitàries.
I.- Taxa pel servei de recepció obligatòria de recollida, transport i tractament de residus domèstics.
Article 2.- Fet imposable.

1. Constitueix el fet imposable d'aquesta taxa la prestació del servei de recollida, transport i tractament, dels residus domèstics, així com de la resta d’actuacions que engloben el concepte de gestió de residus establert a l’article 2.n) de la Llei 7/2022. 

2. Aquest servei resulta de recepció obligatòria.

3. Es consideren residus domèstics:

a) Els residus perillosos o no perillosos generats a les llars com a conseqüència de les activitats domèstiques. 

b) Els generats en serveis i indústries, de composició i quantitats similars als definits com a domèstics, que no s'hagin generat com a conseqüència de l'activitat pròpia del servei o indústria.

c) Les restes vegetals i brutícia a la via pública generades en parcel·les sense edificar: entre d’altres, solars, parcel·les en sòl urbà no consolidat i parcel·les en sòl urbanitzable amb Pla Parcial aprovat o equivalent.

En concret, s'inclouen en aquesta categoria tots aquells residus definits com a domèstics a l'article 2 de la Llei 7/2022, excepte els procedents de la neteja de la via pública, d’acord amb allò que preveu l’article 21.1.e) del TRLRHL. 
Article 3.- Subjectes passius.

1. Són subjectes passius contribuents les persones físiques o jurídiques i les entitats a què es refereix l’article 35.4 de la Llei general tributària, que ocupin o utilitzin els habitatges, o els locals o solars situats en places, carrers o vies públiques on es presta el servei a que es refereix l’article anterior, bé sigui a títol de propietari o d’usufructuari, d’arrendatari, fins i tot, a precari.
2. Tindrà la consideració de subjecte passiu substitut del contribuent el propietari dels habitatges, locals o solars, el qual podrà repercutir, si s'escau, les quotes satisfetes sobre els usuaris, que són els beneficiaris del servei, tal com disposa l’article 23.2 del TRLRHL.
Article 4.- Responsables i successors.
1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.
2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.
3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.
Article 5.- Quota tributària.
1. La quota tributària consistirà en una quantitat fixa, que s'exigirà per unitat d'immoble en funció de la seva naturalesa, i segons la zona on estigui ubicat aquest immoble, d'acord amb les tarifes següents, degudament justificades en l’informe tecnicoeconòmic: 
	TARIFES
	Zona A
	Zona B
	Zona C

	1 - Per cada habitatge
	 
	 
	 

	2 - Per cada local comercial inactiu
	 
	 
	 

	3 - Per cada local destinat a usos privats
	 
	 
	 

	4 - Per cada parcel·la sense edificar
	 
	 
	 

	5 - Per cada local industrial i comercial (només residus domèstics)
	 
	 
	 


Tarifa 1: s’entén per habitatge l’immoble destinat a domicili particular de caràcter familiar.

Tarifa 2: s’entén per local comercial inactiu aquell en què ja no es duu a terme l’activitat comercial o de serveis i només es generen residus domèstics. 

Tarifa 3: s’entén per local destinat a usos privats aquell dedicat a aparcament, magatzem o traster.

Tarifa 4: s’entén per parcel·la sense edificar, entre d’altres, solars, parcel·les en sòl urbà no consolidat i parcel·les en sòl urbanitzable amb Pla Parcial aprovat o equivalent.

Tarifa 5: s’entén per residus domèstics dels locals industrials i comercials únicament aquells de composició i quantitats similars als definits com a domèstics, que no s'hagin generat com a conseqüència de l'activitat pròpia del servei, comerç o indústria, i només quan siguin recollits separadament dels generats per l’activitat.
Zona A: (S’HA DE DELIMITAR LA ZONA DE MANERA CLARA DETALLANT LES VIES INCLOSES)
Zona B: (S’HA DE DELIMITAR LA ZONA DE MANERA CLARA DETALLANT LES VIES INCLOSES)
Zona C: (S’HA DE DELIMITAR LA ZONA DE MANERA CLARA DETALLANT LES VIES INCLOSES)
(A L’INFORME TECNICOECONÒMIC S’HAURÀ DE JUSTIFICAR L’ESTABLIMENT DE DIFERENTS ZONES SEGONS EL COST DEL SERVEI DE RECOLLIDA EN CADASCUNA D’ELLES)
Quan diferents finques registrals i/o cadastrals s’uneixin físicament per destinar-les a un únic immoble o destí, tributaran com un sol immoble.

Quan una sola finca registral i/o cadastral estigui dividida físicament en diverses unitats, es tributarà independentment per cada immoble diferenciat. 

2. S’aplicaran les reduccions següents sobre la quota: 

a) Una reducció del ... % en el supòsit que s’acrediti l’autogestió de les restes orgàniques a través de compostatge casolà.
Els subjectes passius que desitgin acollir-se a aquesta reducció hauran de sol·licitar-la mitjançant instància que hauran de presentar davant el Registre General de l’Ajuntament fins al dia 31 de gener de l’any en curs. Un cop rebuda la sol·licitud, l’Ajuntament realitzarà una visita tècnica al domicili del sol·licitant per verificar que efectivament es realitza compostatge domèstic de la matèria orgànica.

b) Una reducció per aportacions de residus a la deixalleria municipal dintre de l’any anterior al de meritació de la taxa, d’acord amb el següent quadre:

Nombre d’aportacions 
Percentatge de reducció

De X a X vegades
 

X%

De X a X vegades 


X%

Més de X vegades 


X%

No es considerarà aportació la corresponent als residus de les cinc fraccions de recollida selectiva que es recullen mitjançant els contenidors situats a la via pública: paper i cartró, envasos lleugers, vidre, fracció orgànica i rebuig.

Per a l’aplicació d’aquesta reducció, el concessionari del servei de la deixalleria proporcionarà a l’Ajuntament, durant el mes de gener de cada any, una llista detallada de tots els subjectes passius que hagin utilitzat el servei mitjançant la targeta corresponent, tot indicant el nombre d’utilitzacions efectuades durant l’any anterior.

c) Una reducció del ... % per la prestació del servei en habitatges quan s’acrediti que els ingressos de la unitat familiar no superen l’import del salari mínim interprofessional.

La concurrència del requisit per poder gaudir d’aquesta reducció s’haurà d’acreditar fins l’últim dia del mes de febrer de l’any de meritació.
L’import de totes les reduccions no podrà superar en cap cas el …. % de la quota. 

Article 6.- Meritació i període impositiu
1. La taxa es merita i neix l'obligació de contribuir des del moment en què s'iniciï la realització del servei, que s’entendrà iniciat, atesa la seva naturalesa de recepció obligatòria, quan el servei municipal de gestió de residus domèstics en els carrers o llocs on figurin els habitatges utilitzats pels contribuents o els locals o solars subjectes a la taxa aquí regulada estigui establert i en funcionament.
2. Una vegada s'hagi establert i funcioni el servei esmentat, les quotes es meritaran l’1 de gener de cada any i el període impositiu comprendrà l’any natural, excepte en els supòsits d’inici o cessament en la recepció del servei; en aquest cas el període impositiu s’ajustarà a aquesta circumstància.
3. Respecte al prorrateig de la quota, s’aplicarà el previst en els apartats següents: 

a) En els casos d'inici en la recepció del servei, l'import de la quota es calcularà proporcionalment al nombre de trimestres naturals que restin per acabar l'any, inclòs aquell en què es produeix l'inici de la recepció del serveis.  

b) En els casos de cessament en la prestació del servei, la quota es prorratejarà per trimestres naturals. Correspondrà al subjecte passiu pagar la part de quota corresponent als trimestres de l'any transcorreguts des de la meritació, inclòs aquell en què es produeixi el cessament en la recepció del servei. 
Article 7.- Règim de declaració i ingrés.

1. S’elaborarà i aprovarà un padró, el termini d’exposició pública del qual serà de 20 dies naturals, comptats a partir de 10 dies abans del primer dia d’inici del període de cobrament en voluntària de cada part de la quota. 

Contra l’exposició pública del padró i de les liquidacions incloses en aquest es podrà interposar recurs de reposició davant l’òrgan que les hagi aprovat, previ al contenciós administratiu, en el termini d’un mes a comptar des del dia següent al de finalització del període d’exposició pública dels corresponents padrons.

2. Quan es conegui, d'ofici o per comunicació dels interessats, qualsevol variació de les dades que figuren a la matrícula, s'hi efectuaran les modificacions corresponents, que tindran efecte a partir del període de cobrament següent al de la data en què s’hagi produït la variació.
3. L’exigibilitat de les quotes es produirà anualment, en el període que aprovi i anunciï l’Ajuntament, el qual no serà inferior a dos mesos.
II.- Taxa pel servei de recollida, transport i tractament dels residus comercials.
Article 8.- Fet imposable.

1. Són serveis municipals complementaris, susceptibles de ser prestats pel sector privat -autoritzat per a la prestació del servei, en els termes previstos a la normativa vigent en matèria de residus-, la recollida, transport i tractament dels residus comercials.
2. Constitueix el fet imposable de la taxa pel servei de gestió de residus comercials la prestació dels serveis de recollida, transport i tractament de residus comercials no perillosos, així com de la resta d’actuacions que engloben el concepte de gestió de residus segons l’article 2.n) de la Llei 7/2022.
3. A aquests efectes, tenen la consideració de residus comercials els generats per l’activitat pròpia del comerç, al detall i a l’engròs, dels serveis de restauració i bars, de les oficines i els mercats, així com de la resta del sector serveis.
Article 9.- Subjectes passius.

1. Són subjectes passius contribuents de la taxa, el fet imposable de la qual es defineix a l’article 8 d’aquesta Ordenança, les persones físiques o jurídiques i les entitats a què es refereix l'article 35.4 de la Llei general tributària que:
a) Sol·licitin la prestació del servei.
b) Resultin especialment beneficiades o afectades per la prestació del servei.
2. A aquests efectes, els titulars d’activitats que generin residus comercials que desitgin utilitzar un sistema de gestió dels residus diferent del establert per l’Ajuntament, estan obligats a acreditar que tenen contractat amb un gestor autoritzat la gestió de la totalitat dels residus que produeixi l’activitat corresponent. Aquesta acreditació s’haurà d’efectuar en el termini d’un mes des de la contractació del servei privat de recollida dels residus. Per a exercicis successius, aquesta acreditació s’haurà d’efectuar fins al 31 de gener de cada any.

3. En cas que no s’acrediti en el termini indicat, l’Ajuntament considerarà que el titular de l’activitat generadora d’aquests residus comercials s’acull al sistema de recollida, transport i tractament que té establert la corporació i per tant, tindrà aquest la condició de subjecte passiu de la taxa aquí regulada.
4. Tindrà la consideració de subjecte passiu substitut del contribuent el propietari dels locals on s’ubiqui l’activitat generadora dels residus, el qual podrà repercutir, si s'escau, les quotes satisfetes sobre els usuaris, que són els beneficiaris del servei, tal com disposa l’article 23.2 del TRLRHL.
Article 10.- Responsables i successors.

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.
2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.
3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.
Article 11.- Quota tributària.

1. La quota tributària consistirà en una quantitat fixa, que s'exigirà per unitat de local comercial, en funció de la  categoria de l’activitat, d'acord amb les tarifes següents, degudament justificades en l’informe tecnicoeconòmic: 

	
	Import (€)

	DESPATXOS PROFESSIONALS
	

	Per cada oficina o despatx professional 
	

	ALLOTJAMENTS 
	

	Hotels, motels, hotels-apartaments de cinc i quatre estrelles, per cada 20 places o fracció
	

	Hotels, motels, hotels-apartaments i hostals de tres i dues estrelles, per cada 20 places o fracció
	

	Hotels, motels, hotels-apartaments i hostals d’una estrella, per cada 20 places o fracció
	

	Pensions i cases d’hostes, per cada 20 places o fracció
	

	    Campaments turístics 
	

	    Cases rurals i de colònies 
	

	    Habitatges destinats a lloguer turístic 
	

	    Habitatges destinats a coliving
	

	ESTABLIMENTS COMERCIALS
	

	Grans superfícies 
	

	Supermercats, economats i cooperatives d’alimentació 
	

	Mercats
	

	Establiments i magatzems a l’engròs 
	

	    Establiments de comerç al detall 
	

	SERVEIS D’ALIMENTACIÓ
	

	Restaurants
	

	Cafeteries, bars, xocolateries, orxateries
	

	Establiments de càtering i menjars per emportar
	

	SERVEIS SANITARIS I VETERINARIS
	

	    Hospitals i clíniques de medicina humana
	

	    Consultes i centres mèdics de medicina humana
	

	    Consultes i clíniques veterinàries
	

	ASSISTÈNCIA I SERVEIS SOCIALS 
	

	    Establiments residencials per a gent gran, menors i altres col·lectius
	

	    Establiments no residencials
	

	SERVEIS EDUCATIUS I INVESTIGACIÓ
	

	   Centres educatius d’ensenyament reglat i formació professional
	

	   Col·legis majors i residències d’estudiants
	

	   Centres d’investigació científica i tècnica
	

	   Altes establiments d’ensenyament
	

	ESTABLIMENTS RECRETATIUS, CULTURALS I ESPORTIUS
	

	Cinemes i teatres
	

	Museus i exposicions
	

	Sales de festes, discoteques, casinos, bingo
	

	Parcs d’oci, d’atraccions, pistes de patinatge i fires
	

	    Establiments d’apostes esportives, loteries i altres jocs
	

	    Instal·lacions esportives
	

	ESTABLIMENTS DE SERVEIS PERSONALS
	

	    Bugaderies, tintoreries i similars
	

	    Arranjament de roba
	

	    Salons de perruqueria, bellesa i estètica
	

	    Serveis de pompes fúnebres
	

	REPARACIONS
	

	    Tallers de reparació de vehicles
	

	    Tallers de reparació d’altres tipus d’articles
	

	ALTRES LOCALS MERCANTILS O DE SERVEIS 
	

	Oficines d’institucions financeres i d’assegurances
	

	Oficines  de serveis relatius a la propietat immobiliària
	

	Agències de viatges
	

	Guàrdia i custòdia de vehicles
	

	Benzineres
	

	Altres locals no expressament tarifats
	


(A L’INFORME TECNICOECONÒMIC TAMBÉ S’HAURÀ DE JUSTIFICAR L’ESTABLIMENT DE DIFERENTS TARIFES EN FUNCIÓ DE LA SUPERFÍCIE DE L’ESTABLIMENT, EN CAS QUE AQUESTA DIFERENCIACIÓ S’HAGI PREVIST EN EL QUADRE PRECEDENT)
S’entén per local comercial el que es destina al desenvolupament d'activitats comercials o de prestació de serveis.
Quan diferents finques registrals i/o cadastrals s’uneixin físicament per destinar-les a un únic local comercial o destí, tributaran com un sol local comercial.

Quan una sola finca registral i/o cadastral estigui dividida físicament en diverses unitats, es tributarà independentment per cada local comercial diferenciat. 
En el supòsit que l’activitat es desenvolupi en un habitatge, sense separació, s’exigirà només la tarifa corresponent a la gestió de residus comercials.
2. S’aplicarà una reducció per aportacions de residus a la deixalleria municipal dintre de l’any anterior al de meritació de la taxa, d’acord amb el següent quadre:

Nombre d’aportacions 
Percentatge de reducció

De X a X vegades
 

X%

De X a X vegades 


X%

Més de X vegades 


X%

No es considerarà aportació la corresponent als residus de les cinc fraccions de recollida selectiva que es recullen per l’Ajuntament: paper i cartró, envasos lleugers, vidre, fracció orgànica i rebuig.

Per a l’aplicació d’aquesta reducció, el concessionari del servei de la deixalleria proporcionarà a l’Ajuntament, durant el mes de gener de cada any, una llista detallada de tots els subjectes passiu que hagin utilitzat el servei mitjançant la targeta corresponent, tot indicant el nombre d’utilitzacions efectuades durant l’any anterior.
Article 12.- Bonificacions

No se n’aprova cap.

Article 13.-  Meritació i període impositiu.

1. La taxa per la prestació del servei de recollida, transport i tractament de residus comercials es merita en el moment de sol·licitar-se o prestar-se el servei.
2. Quan la duració temporal del servei s’estengui a diversos exercicis, la meritació de la taxa tindrà lloc l’1 de gener de cada any i el període impositiu comprendrà l’any natural, excepte en els supòsits d’inici o cessament en la prestació del servei; en aquest cas el període impositiu s’ajustarà a aquesta circumstància.
3. Respecte al prorrateig de la quota, s’aplicarà el previst en els apartats següents. 

a) En els casos d'inici en la recepció del servei, l'import de la quota es calcularà proporcionalment al nombre de trimestres naturals que restin per acabar l'any, inclòs aquell en què es produeix l'inici de la recepció del serveis.  

b) En els casos de cessament en la prestació del servei, la quota es prorratejarà per trimestres naturals. Correspondrà al subjecte passiu pagar la part de quota corresponent als trimestres de l'any transcorreguts des de la meritació, inclòs aquell en què es produeixi el cessament en la recepció del servei. 

c) En els casos de canvi d’activitat, la modificació de la tarifa tindrà efectes en el període impositiu següent. 

d) En els casos en què es deixi de prestar qualssevol tipus d’activitat al local comercial o de serveis i a la taxa de recollida de residus domèstics estigui prevista una tarifa per a local inactiu, aquesta tindrà efectes en el període impositiu següent. 

Article 14.- Règim de declaració i ingrés.

1. S’elaborarà i aprovarà un padró, el termini d’exposició pública del qual serà de 20 dies naturals, comptats a partir de 10 dies abans del primer dia d’inici del període de cobrament en voluntària de cada part de la quota. 

Contra l’exposició pública del padró i de les liquidacions incloses en aquest es podrà interposar recurs de reposició davant l’òrgan que les hagi aprovat, previ al contenciós administratiu, en el termini d’un mes a comptar des del dia següent al de finalització del període d’exposició pública dels corresponents padrons.

2. Els titulars d’activitats als quals fa referència l’article 9.2 de la present Ordenança que figuressin a 31 de desembre de cada any com a subjectes passius de la taxa per recollida, transport i tractament de residus i no acreditin la contractació del servei de gestió del residu amb un gestor autoritzat, romandran integrats al padró fiscal que, per a la gestió de la taxa establerta en la present Ordenança, aprovi l’Ajuntament.
3. L’exigibilitat de les quotes es produirà anualment, en el període que aprovi i anunciï l’Ajuntament, el qual no serà inferior a dos mesos.
Article 15.- Infraccions i sancions.

Pel que respecta a les infraccions i sancions tributàries que, en relació a les taxes regulades en aquesta Ordenança, resultin procedents, s’aplicarà el que disposa la Llei general tributària i l’Ordenança general.
Article 16.- Gestió per delegació.

1. Si la gestió i/o la recaptació de les taxes regulades en aquesta Ordenança han estat delegades total o parcialment en la Diputació de Barcelona, les normes contingudes als articles anteriors seran aplicables a les actuacions que ha de fer l'Administració delegada.
2. L'Organisme de Gestió Tributària establirà els circuits administratius més adients per aconseguir la col·laboració de les organitzacions representatives dels subjectes passius amb el fi de simplificar el compliment de les obligacions formals i materials derivades d’aquelles, o els procediments de liquidació i recaptació.
3. Totes les actuacions de gestió i/o recaptació que dugui a terme l'Organisme de Gestió Tributària s'ajustaran al que preveu la normativa vigent i la seva Ordenança general de gestió, inspecció i recaptació, aplicable als processos de gestió dels ingressos locals, la titularitat dels quals correspon als municipis de la província de Barcelona que delegaren les seves facultats en la Diputació.
4. No obstant l’anterior, en els casos en què la gestió hagi estat delegada en la Diputació de Barcelona, l’Ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació, total o parcial, de les liquidacions respecte de la taxa aquí regulada, quan circumstàncies organitzatives, tècniques o de distribució competencial dels serveis municipals ho facin convenient.
Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors.

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.
Disposició final.-
La present Ordenança fiscal, aprovada provisionalment pel Ple de la Corporació en sessió celebrada el ........ i que ha quedat definitivament aprovada en data ........, entrarà en vigor al dia següent al de publicació en el Butlletí Oficial de la Província i regirà fins la seva modificació o derogació expressa.
TEXTOS  ALTERNATIUS
En el cas que es vulgui introduir la bonificació de l’article 24.6 del TRLRHL:
Article 12.- Bonificacions

A l’empara del que disposa l’article 24.6 del TRLRHL, gaudiran d'una bonificació del .... (fins el 95%) per cent de la quota íntegra de la taxa per la prestació del servei de recollida de residus sòlids urbans aquelles empreses de distribució alimentària i de restauració que, a la data de meritació d'aquesta taxa, tinguin establerts, amb caràcter prioritari, en col·laboració amb entitats d'economia social sense ànim de lucre, sistemes de gestió que redueixin de manera significativa i verificable els residus alimentaris. 
Per a gaudir de l’esmentada bonificació, que té caràcter pregat, els interessats hauran de sol·licitar-la abans de l’1 de març de l'any per al qual es sol·liciti, acompanyada de la següent documentació: 

a) Memòria explicativa dels sistemes de gestió implantats per tal de reduir els residus alimentaris.

b) Identificació de les entitats d'economia social sense ànim de lucre que col·laborin en l'aplicació d'aquests sistemes.

A fi de verificar el funcionament dels sistemes establerts per dites empreses, l'Ajuntament haurà d'emetre un informe valoratiu a partir de la documentació aportada per l'entitat sol·licitant. 
Aquesta bonificació no s’aplicarà en els supòsits d’establiment de sistemes de gestió de residus que vinguin imposats per la Llei 1/2025, d'1 d'abril, de prevenció de les pèrdues i del malbaratament alimentaris.
En el cas que només es porti a terme la recollida i el transport, però no el tractament dels residus (modificar els articles 1, 2 i 8 i mantenir la resta de preceptes): 
Article 1.- Fonament i naturalesa.

A l’empara del previst als articles 57 i 20.4.s) del text refós de la Llei reguladora de les hisendes locals aprovat per Reial decret legislatiu 2/2004, de 5 de març (TRLRHL), de conformitat amb el que disposen els articles 15 a 19 d’aquest text legal i la Llei 7/2022, de 8 d'abril, de residus i sòls contaminats per a una economia circular, l’Ajuntament estableix les taxes pels serveis de recollida i transport dels residus municipals, que es regiran per la present Ordenança.
Amb aquesta regulació es dona compliment a l’exigència legal d’establir unes taxes específiques, diferenciades i no deficitàries.
I.- Taxa pel servei de recepció obligatòria de recollida i transport de residus domèstics.

Article 2.- Fet imposable.

1. Constitueix el fet imposable d'aquesta taxa la prestació del servei de recollida i transport dels residus domèstics, així com de la resta d’actuacions que, relacionades amb aquestes, engloben el concepte de gestió de residus establert a l’article 2.n) de la Llei 7/2022. 
2. Aquest servei resulta de recepció obligatòria.

3. Es consideren residus domèstics:

a) Els residus perillosos o no perillosos generats a les llars com a conseqüència de les activitats domèstiques. 

b) Els generats en serveis i indústries, de composició i quantitats similars als definits com a domèstics, que no s'hagin generat com a conseqüència de l'activitat pròpia del servei o indústria.

c) Les restes vegetals i brutícia a la via pública generades en parcel·les sense edificar: entre d’altres, solars, parcel·les en sòl urbà no consolidat i parcel·les en sòl urbanitzable amb Pla Parcial aprovat o equivalent.

En concret, s'inclouen en aquesta categoria tots aquells residus definits com a domèstics a l'article 2 de la Llei 7/2022, excepte els procedents de la neteja de la via pública, d’acord amb allò que preveu l’article 21.1.e) del TRLRHL. 
II.- Taxa pel servei, de recepció voluntària, de recollida i transport dels residus comercials.

Article 8.- Fet imposable.

1. Són serveis municipals complementaris, susceptibles de ser prestats pel sector privat -autoritzat per a la prestació del servei, en els termes previstos a la normativa vigent en matèria de residus-, la recollida i transport dels residus comercials.

2. Constitueix el fet imposable de la taxa pel servei de gestió de residus comercials, la prestació dels serveis de recollida i transport de residus comercials no perillosos, així com de la resta d’actuacions, relacionades amb aquestes, que engloben el concepte de gestió de residus segons l’article 2.n) de la Llei 7/2022.
3. A aquests efectes, tenen la consideració de residus comercials els generats per l’activitat pròpia del comerç, al detall i a l’engròs, dels serveis de restauració i bars, de les oficines i els mercats, així com de la resta del sector serveis.

